Dehqonchilik bilan shug‘ullanayotgan yoshlarga urug‘liklar va ko‘chatlar xaridi uchun subsidiya ajratiladi

Belgilanishicha, 2021 yil 1 maydan boshlab:
“Yoshlar daftari”ga kiritilgan dehqon xo‘jaligi faoliyati bilan shug‘ullanayotgan yoshlarga “Yoshlar daftari”, “Temir daftar” hamda “Ayollar daftari” jamg‘armalari hisobidan urug‘liklar va ko‘chatlarni xarid qilish uchun bazaviy hisoblash miqdorining 8 baravari miqdorigacha subsidiya ajratiladi.
Vazirlar Mahkamasi, Yoshlar ishlari agentligi, O‘zbekiston fermer, dehqon xo‘jaliklari va tomorqa yer egalari kengashi bir hafta muddatda urug‘liklar va ko‘chatlarni xarid qilish uchun subsidiya olishga ehtiyoji bor yoshlarning ro‘yxatini shakllantiradi va ularga subsidiya ajratish choralarini ko‘radi.